Գլորիա Ֆրիդման

**Գլորիա Ֆրիդման** (, , ապրում և աշխատում է Էնյե-լե-Դյուկում, Ֆրանսիա), գերմանացի ժամանակակից նկարչուհի։

## Կենսագրություն
Գլորիա Ֆրիդմանը ծնվել է Գեմանիայի Կրոնախ քաղաքում 1950 թվականին, 1977 թվականից ապրում և աշխատում է Ֆրանսիայում։ Նրա աշխատանքները սկսել են ցուցադրվել 1980 թվականից  (նույն թվականին Փարիզում, ժամանակակից արվեստի թանգարանում կայացավ նրա անհատական ցուցահանդեսը։ Նա միաժամանակ մասնակցեց Փարիզի բիենալեին)։ Այդ ժամանակից ի վեր Ֆրիդմանը Եվրոպայում և ԱՄՆ-ում մասնակցել է բազմաթիվ անհատական և խմբակային ցուցահանդեսների։

## Ստեղծագործություններ
Գլորիա Ֆրիդմանի աշխատանքների հիմքում ընկած է մարդու և շրջակա միջավայրի փոխկապակցվածությունը։ 1990 թվականից նա աշխատում է «կենդանի նկարներով», որոնցում կենդանիները տեղակայված են քաղաքային միջավայրում, ժամանակակից նյութական մշակույթի տարրերի հետ։

1985 թվականից նրա կողմից ստեղծված քանդակները բաց երկնքի տակ են և կապված են «բնական գեղեցկության» գաղափարի հետ։ Բնական նյութերի համադրությունը և մինիմալիզմի լեզվի օգտագործումը օգնում են նկարչին կենտրոնանալ բնական հարաբերությունների վրա։ Ֆրիդմանի կողմից ճարտարապետ Ադելֆո Սկարանելոյի հետ համատեղ ստեղծված «Կարմիր քառակուսի» աշխատանքը տեղակայված  է ֆրանսիական Շամպայն նահանգի սրտում գտնվող մարգագետնում։ Ստեղծագործությունը միաժամանակ  համարվում է քանդակ և ապաստարան (առանց  կոյուղու և էլեկտրականության), որը նախատեսված է վեց մարդու համար։

2009 թվականին Գլորիա Ֆրիդմանը մասնակցել է Ժամանակակից արվեստի մոսկովյան բիեննալեի  հիմնական նախագծին։ Նրա «Գեղանկարչությունը աբսուրդիզմում» աշխատանքը ներառում է նացիստական սվաստիկա Վերմախտի տաբատից և ճտքակոշիկներից և 1933 թվականից մինչև 1945 թվականը ընկած ժամանակաշրջանում ստեղծված երեք նկարների վերարտադրությունից` Էյզենհաուերի, Հիտլերի և Չերչիլի պատկերներով։

## Անհատական ցուցահանդեսներ
* 2009 Bebopacalypse, Mario Mauroner Contemporary Art, Վիեննա
* 2007 Bebopacalypse, Galerie Cent8-Serge le Borgne, Փարիզ
* 2005 Kunstraum, Դորնբիրն
* 2005 Galerie Cent8-Serge le Borgne, Փարիզ
* 2004 Galerie Fortlaan 17, Գենտ
* 2003 Museum Küppersmühle für Moderne Kunst, Դույսբուրգ
* 2002 Elisabeth Kaufmann, Ցյուրիխ
* 2002 Karaoke/Big Bang Parallel, Annely Juda Fine Art, Լոնդոն
* 2001 Galerie Cent8-Serge le Borgne, Փարիզ
* 1999 Galerie Fortlaan 17, Գենտ
* 1999 Green Piece, Brigitte March, Շտուտգարտ
* 1998 Who´s who, Galerie Seitz & Partner, Բեռլին
* 1998 Galerie Cent8-Serge le Borgne, Փարիզ
* 1993 Le Consortium, Դիժոն

## Գրականություն
*Claude Minière: L'art en France, 1960-1995 (Collection Art européen, 1945-1995), Nouvelles éditions françaises, 1995, S. 92.
*Philippe Dagen. "Gloria Friedmann: La chasseresse et l'oeuvre-proie". Le Monde 2 L'été, n° 283, 18 juillet 2009. p.&nbsp;41 à 45
*Fréderic Bonnet. "La peinture était une terre inconnue ". Le Journal des Arts, n° 389, avril 2013. p.&nbsp;12 à 25
*Fabrice Bousteau. "Dans l'atelier de Gloria Friedmann". Beaux Arts, n° 347, Mai 2013. p.&nbsp;76 à 80
*Magali Moulinier. "L'animal métaphorique". Bêtes et Hommes, n° 939, 1er Septembre 2007. p.&nbsp;12 à 15

## Ծանոթագրություններ

## Արտաքին հղումներ
* MAM պատկերասրահ 
* ArtNet

Կատեգորիա:Գերմանացի նկարչուհիներ
Կատեգորիա:Ֆրանսիացի նկարչուհիներ
Կատեգորիա:Գերմանացի կին արվեստագետներ
Կատեգորիա:20-րդ դարի նկարչուհիներ
Կատեգորիա:Գերմանացի քանդակագործներ
Կատեգորիա:Գերմանացի լուսանկարիչներ